NaiveNeuron/SloPal huggingface dataset:
Blaha, Ľuboš, poslanec NR SR (2021-05-05):
Pán poslanec, úplne presne ste vystihli, že to, o čo ide v tomto zákone, je jeden obyčajný lynč, lynč na tých najstarších. Lynč, aký robil kedysi Ku-Klux-Klan, si možno spomeniete z americkej histórie, tých rasistov, ktorí chodili v tých bielych plachtách a naháňali Afričanov a len preto, že to bol Afričan, len preto, že mal čiernu farbu pokožky, tak len preto ho tam obesili a zabili. On sa previnil tým, že patril ku kolektívu Afričanov. Toto je to isté. Vy ste ten istý Ku-Klux-Klan, akurát budete teraz takisto naháňať a lynčovať každého, kto si dovolil pracovať v bývalom režime. Je jedno, či pracoval dobre, zle, či to bol morálny človek a nechcel nikomu ubližovať, alebo to bolo zviera, ktoré ubližovalo. Jej je to jedno. Všetkých zlynčujeme, všetkým zoberieme dôchodky, a teda materiálne prostriedky na to, aby žili dôstojný život, všetkým. Akurát tam ste trošku že Ku-Klux-Klan light, pretože im potom dáte možnosť, keď im to zoberiete, ísť sa vyviniť na súd, potom. Čiže oni sú vinní a potom, ale majú možno možnosť sa ísť vyviniť. No to je príšerné! Vy ste jak takí rasisti! Kolektívna vina je späť. To je príšerné niečo! Veľmi správne hovoril pán poslanec Susko o diskriminácii aj na základe politického presvedčenia. Preboha, však v tom bývalom režime, teraz nemôžte povedať, že každý komunista bol nevyhnutne zlý. Opakujem, a teda s výnimkou pána Szőllősa, ktorý sa tu rozhodol, že opráši svoje vedomosti z VÚML, každý vie, že komunizmus je ideológia alebo teória, ktorá hovorí o beztriednej spoločnosti, nebude chudoby, nebude vojen, bude tu rovnosť, budeme všetci sa mať dobre. No na tomto nie je nič zlé samo osebe. To znamená, keď tomu niekto veril, za to ho nemožno trestať. To, že sa to zvrátilo častokrát v realite, to už sú rôzne chyby rôznych režimov, ale nie chyba tej teórie. A vy teraz idete na základe toho, že niekto niečomu veril, brať ľuďom dôchodok? Preboha, ešte raz, nebláznime!
Glváč, Martin, podpredseda NR SR (2017-10-17):
Ďakujem. S faktickými poznámkami traja poslanci. Končím možnosť prihlásiť sa. Prvá pani poslankyňa Vaľová.
Pročko, Jozef, poslanec NR SR (2024-09-17):
Ďakujem veľmi pekne. Ja sa prihlásim do rozpravy, ale chcem povedať, že, pán kolega, si sa trošku pomýlil. Nie stonásobne, ani tridsaťnásobne, ale 333-násobne to zvyšujú, 333-násobne, čo je neuveriteľné.
B. Bugár, podpredseda NR SR: (2005-09-23):
(Hlasovanie.) Prítomných 89, za 77, proti 1, zdržalo sa 5, nehlasovalo 6. Návrh sme schválili. Konštatujem, že sme v treťom čítaní . Otváram rozpravu a pýtam sa, či sa hlási niekto do rozpravy. Nikto. Končím možnosť prihlásiť sa do rozpravy. Vyhlasujem rozpravu za skončenú. Nech sa páči.
Osuský, Peter, poslanec NR SR (2017-04-05):
Ďakujem pekne, pán predsedajúci. No nedá sa nič dodať k tomu, čo povedala Renáta Kaščáková, je to proste tak. Hádam všetci dúfame, že to dobre dopadne. Ale okrem iného ma ešte mrzí i to, že táto zvolená cesta, uznesenie ku ktorej ideme teraz prijať, znamenala vlastne zároveň rezignáciu na prevzatie politickej zodpovednosti nami. Z môjho pohľadu sa jedná o alibistický úhyb. Pretože my sme mali stáť pred dejinami s našou osobnou zodpovednosťou za prijaté rozhodnutia. Teraz ho odovzdávame komusi inému, nech už si o ňom myslíme čokoľvek, umývame si ako pontskí piláti ruky nad tým, čo sa ďalej stane, a či sa vec naplní. Nemyslím si, že to je postoj statočných politikov, nemyslím si, že toto bola tá najlepšia cesta, a odstáva len dúfať, že tí, ktorým sme to v konečnom dôsledku zverili, to urobia za nás. Ale opäť podčiarkujem, urobia to za nás, urobia za nás niečo, čo sme mali urobiť my. (Potlesk.)
Vetrák, Milan, poslanec NR SR (2022-10-27):
Ďakujem pekne za slovo. Navrhujem na základe dohody troch poslaneckých klubov (OĽANO, SME RODINA a SMER – SD) nasledovné, nasledovné úpravy. Čiže najprv by sme preložili dve hlasovania, jednak o tlači 1117, to je pán poslanec Karahuta a miestne kvóty, aby sa vedelo teda, čo to je. A ďalšie hlasovanie o poplatkoch za znečisťovanie ovzdušia, to je tlač 1040. Tieto dve hlasovania by sme presunuli na najbližšiu riadnu schôdzu Národnej rady Slovenskej republiky. A potom by sme na najbližšiu riadnu schôdzu, teda tú ďalšiu, Národnej rady Slovenskej republiky presunuli aj nasledovné parlamentné tlače, teda legislatívne návrhy, jednak tlač 1095, to je pán poslanec Čepček, daň z príjmov, potom tlač 1161, to je pani Zemanová, emisné kvóty, potom tlač 1163, to je poslanecký návrh, pani poslankyňa Hajšelová a pán poslanec Svrček, predčasné voľby, potom tlač 1158, to je pán poslanec Čepček, voľná nedeľa, a teda toto sú tie tlače, ktoré by sa presunuli na najbližšiu riadnu schôdzu parlamentu. A ešte jedna úprava, že by sme o tlači, teda o návrhu na odvolanie pani predsedníčky výboru pre zdravotníctvo hlasovali až na úplný záver všetkých hlasovaní, ktoré teraz budeme mať. Čiže tieto úpravy sú v procedurálnom návrhu mojom.
Dostál, Ondrej, poslanec NR SR (2019-10-23):
V rozprave vystúpili dvaja poslanci, nebol podaný žiadny procedurálny návrh. Pán predseda, dajte, prosím, hlasovať o tom, že Národná rada prerokuje návrh ústavného zákona v druhom čítaní.
Pellegrini, Peter, podpredseda NR SR (2020-09-22):
Ďakujem pekne. Pán poslanec Žiak.
Laššáková, Jana, podpredsedníčka NR SR (2015-09-25):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som dostala písomnú prihlášku, za klub Kresťanskodemokratického hnutia vystúpi pán poslanec Pavol Zajac. Nech sa páči, máte slovo. Jediný reprezentant opozície v dnešné ráno.
Laššáková, Jana, podpredsedníčka NR SR (2015-05-26):
Poprosím vás aj u pána poslanca Krajcera to urobiť. Dovoľte, keďže dneska majú meniny Dušanovia, aby som všetkým Dušanom v tejto sále zablahoželala k meninám. Poželám im dobré zdravie, šťastie, všetko dobré. (Potlesk.) Vyhlasujem krátku prestávku do 11.20 hodiny a po nej budeme pokračovať faktickými poznámkami. (Krátka prestávka.) (Po prestávke.)
Bugár, Béla, podpredseda NR SR (2019-05-15):
Pán poslanec Klus bol posledný ústne prihlásený poslanec, preto vyhlasujem rozpravu za skončenú. Pán navrhovateľ, nech sa páči, máte slovo.
B. Bugár, podpredseda NR SR: (2003-02-27):
Otváram rozpravu o tomto bode programu a pýtam sa, kto sa hlási ústne do rozpravy, keďže nemám žiadnu písomnú prihlášku. Pán poslanec Malchárek ako jediný. Končím možnosť sa prihlásiť ústne do rozpravy k tomuto bodu. Pán poslanec, len procedurálny návrh máte? Tak nech sa páči, môžete aj z miesta. J. Malchárek, poslanec: Vážený pán predsedajúci, vážené dámy poslankyne, páni poslanci, podávam procedurálny návrh v súlade s príslušnými ustanoveniami rokovacieho poriadku, aby sa o kandidátoch do Správnej rady a Dozornej rady Všeobecnej zdravotnej poisťovne hlasovalo verejne, a to osobitne do Správnej rady a osobitne do Dozornej rady podľa jednotlivých navrhovateľov v blokoch. Ďakujem pekne.
Glváč, Martin, podpredseda NR SR (2018-11-28):
Poprosím vás, vypnite pani poslankyňu. Ďakujem. Ďalšia v rozprave, pani poslankyňa Šebová.
Zajačik, Vladimír, poslanec NR SR (2021-02-03):
Ja len krátko. Ďakujem všetkým za to, že ste komentovali môj prejav. Ďakujem.
Mesterová, Zuzana, poslankyňa NR SR (2024-02-06):
Ďakujem pekne za slovo, pán predsedajúci. A rovnako chcem podporiť tvrdenia aj kolegyne Nash, aj kolegyne Marcinkovej o tom, že tu vidíme ďalšiu oblasť, kde vlastne korupcia bude mať rozviazané ruky, ako veľmi je nebezpečná pre spoločnosť. A celé to len dokresľuje to, aké táto úprava má ďalekosiahle dôsledky do rôznych oblastí, o ktorých napriek tomu, že už tretí týždeň tu prebieha rozprava, stále sme nevyčerpali všetky oblasti, kde sa prejavia jej negatívne dôsledky. Čiže ešte stále máme čas v tomto druhom čítaní sa zamyslieť nad tým, kolegovia a kolegyne z vládnej koalície, že či naozaj táto rozsiahla zmena, ktorá prinesie veľa zlého do toľkých oblastí, že ja už si ich začnem písať, lebo asi ich ani spamäti nevymenujem všetky naraz, že či nám to stojí za to. Skúsme ešte sa tých pár hodín, ktoré máme, nad tým zamyslieť tak kriticky. Ďakujem.
Burian, Jozef, poslanec NR SR (2019-09-18):
Teraz dajme hlasovať o pozmeňujúcom návrhu pani poslankyne Blahovej.
Laššáková, Jana, podpredsedníčka NR SR (2013-07-01):
S reakciou pán poslanec Mičovský, nech sa páči.
P. Frešo, poslanec: (2007-06-28):
Jednu na pána ministra pôdohospodárstva, pána Jureňu. Moja interpelácia je, vážený pán minister, pred schválením novely zákona o lesoch ste sa pre médiá vyjadrili, že navrhovaný zákaz bicyklovania a jazdenia koňom po všetkých slovenských lesoch je v poriadku, lebo cyklisti ničili lesné porasty. Môžete toto vaše tvrdenie o ničení lesných porastov cyklistami a koňmi podložiť relevantnými štatistikami alebo dôkazmi?  Ďakujem za odpoveď. A druhá interpelácia na pána ministra Jaroslava Izáka súvisí s udalosťami v Tichej a Kôprovej doline. Vážený pán minister, dovoľujem si vám v tejto súvislosti položiť dve otázky. Keďže ministerstvo životného prostredia vydalo dve stanoviská k legálnosti ťažby v Tichej a Kôprovej doline, tak moje otázky sú nasledovné. Po prvé, kto konkrétne vypracoval druhé stanovisko Ministerstva životného prostredia Slovenskej republiky zo dňa 20. apríla 2007 k legálnosti ťažby v Tichej a Kôprovej doline a z akých konkrétnych podkladov vychádzal? Druhá otázka: Kto konkrétne poskytol podklady na vypracovanie druhého stanoviska Ministerstva životného prostredia Slovenskej republiky zo dňa 20. apríla 2007 k legálnosti ťažby v Tichej a Kôprovej doline? Ďakujem za odpoveď na moje otázky.
Martinák, Ľuboš, poslanec NR SR (2011-05-26):
Ďakujem za slovo. Vážené panie poslankyne, páni poslanci, každému z nás musí byť jasné, že nová ústava Maďarska, nie už Maďarskej republiky, je prejavom maďarského šovinizmu, revizionizmu a, čo je horšie, exteritoriálne jednoznačne zasahuje do vecí týkajúcich sa Slovenska a na Slovensko. Prijatím novej ústavy Maďarska pokračuje naďalej sen Viktora Orbána o znovuvytvorení veľkomaďarskej ríše. Ktovie, o čom sníva naša zasnená pani predsedníčka vlády? Ja by som doporučoval, aby pani predsedníčka a takisto pán Mikuláš Dzurinda sa už konečne prebrali a zareagovali tak, ako sa patrí na novú ústavu Maďarska, lebo, ako som spomínal a každý pre do mnou, exteritoriálne jednoznačne zasahuje na Slovensko. A preto považujem vyhlásenie poslancov zahraničného výboru v zastúpení terajšej koalície, samozrejme pod vedením poslanca za MOST – HÍD, za neadekvátny, dehonestujúci a v konečnom dôsledku iba za zdrap papiera. Ďakujem.
Laššáková, Jana, podpredsedníčka NR SR (2012-06-29):
Pán poslanec Mičovský, nech sa páči.
Dostál, Ondrej, poslanec NR SR (2010-12-08):
1 a 3. Nakoľko sme schválili bod 3 o bode 5 už hlasovať nemôžeme. Dajte, prosím, hlasovať o bodoch 2, 7, 8 a 9.
Pčolinský, Peter, podpredseda NR SR (2023-06-15):
Ďakujem pekne, pán minister. Zaujmite miesto pre navrhovateľov. Otváram teraz rozpravu. Do rozpravy som dostal písomné prihlášky poslancov Mazureka, Mizíka, Sakovej, Kočiša, Suju a Ďuricu. To sú písomne prihlásení. Pýtali ste sa predtým viacerí na ďalší postup v rokovaní kvôli hlasovaniam. Tak len pripomeniem, že budeme rokovať do 11.00 h o tomto bode, lebo vyzerá to tak, že to nedorokujeme do jedenástej. O jedenástej prerušujem, sa preruší rokovanie o tomto bode. Vyhlási sa 30-minútová prestávka pred hlasovaním na rokovanie poslaneckých klubov, pretože viaceré poslanecké kluby žiadajú čas na rokovanie pred hlasovaním o PVV a tom veľkom bloku hlasovaní. Čiže zhruba o 11.30 h, tým pádom by sme pristúpili k hlasovaniu o PVV a následne by sme mali pokračovať tým veľkým blokom hlasovaní, čiže budeme hlasovať pomerne dlho. Po skončení hlasovania, teda poobede by sme pokračovali pravdepodobne rozpravou v tomto bode. Bol som zrozumiteľný? (Reakcie z pléna.) Po hodine otázok, samozrejme. Čiže... (Reakcie z pléna. Predsedajúcemu zazvonil interný telefón.) Priateľ na telefóne. (Predsedajúci krátko telefonoval internou linkou.) O štrnástej hodina otázok a o pätnástej máme terminované tri skrátené legislatívne konania z vlády. Čiže si tu asi pána ministra dnes trošku necháme na dlhšie. Pán poslanec Suja, procedurálny.
B. Bugár, podpredseda NR SR: (2004-01-23):
K. Mitrík, poslanec: Vážený pán podpredseda, vážený pán minister, kolegyne, kolegovia. Predseda výboru pre verejnú správu ma určil za spravodajcu k vládnemu návrhu zákona, ktorým sa menia a dopĺňajú zákony súvisiace s presunom niektorých pôsobností z Policajného zboru, tlač 507. Konštatujem, že uvedený návrh zákona spĺňa z formálnoprávnej stránky všetky náležitosti v zmysle rokovacieho poriadku, ako aj náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy i všeobecná časť dôvodovej správy  obsahuje potrebné informácie. Návrh zákona tiež obsahuje doložku zlučiteľnosti s právom Európskej únie a tiež návrh zákona sa nedotýka prioritných oblastí určených v článku 70 Európskej dohody o pridružení. Vychádzajúc z  oprávnení, ktoré mi vyplývajú z oprávnenia ako spravodajcu v zmysle rokovacieho poriadku, odporúčam, aby Národná rada sa uzniesla na tom, že vládny návrh zákona prerokuje v druhom čítaní a v súlade s rozhodnutím predsedu Národnej rady č. 535 v zmysle rokovacieho poriadku navrhujem, aby vládny návrh zákona prerokovali tieto výbory: ústavnoprávny výbor, výbor pre financie, rozpočet a menu, výbor pre verejnú správu, výbor pre obranu a bezpečnosť a na požiadanie predsedu výboru pre ľudské práva, národnosti a postavenie žien navrhujem tiež, aby aj tento výbor prerokoval tento zákon. Za gestorský výbor navrhujem výbor pre verejnú správu. Odporúčam, aby predmetný návrh zákona výbory prerokovali do 30 dní a gestorský výbor do 31 dní od jeho prerokovania v prvom čítaní v Národnej rady. Môžete otvoriť rozpravu, pán predsedajúci.
Šeliga, Juraj, podpredseda NR SR (2020-10-14):
Pani poslankyňa Cigániková, keďže ste spravodajkyňa a pán Kamenický prednáša uznesenie, ktoré budete musieť zapracovať, poprosím vás, aby ste sa posadili na svoje miesto. Ďakujem.
Zmajkovičová, Renáta, podpredsedníčka NR SR (2014-03-18):
Faktické poznámky na vystúpenie pána poslanca dve, uzatváram možnosť prihlásiť sa s faktickou poznámkou. Pán poslanec Novotný.
Pellegrini, Peter, poslanec NR SR (2022-05-05):
Ďakujem pekne. Chcem len doplniť pánov primátorov, že táto myšlienka nie je nová a už počas vlády, keď som bol predsedom vlády Slovenskej republiky, sme už zo ZMOS-om viedli rokovania a mal to byť ďalší krok v rámci vzťahov štát verzus samosprávy a dokonca sme to ZMOS-u naznačili na jednom zo snemov, že to bude ďalší z krokov vlády, aby sa zbavila týchto pozemkov, resp. previedla ich v intravilánoch, pretože naozaj častokrát ako štát vlastní rôzne trojmetrové pásy popri chodníkoch a keď chce robiť obec nejaký odvodňovací kanál alebo potrebuje spraviť len nejaké výkopové práce pre nejaké svoje siete, tak sa jednoducho nevie dopátrať stanoviska a tak ďalej. Jednoducho sme si uvedomovali, že tá situácia je zložitá a mali sme to v pláne urobiť. Samozrejme, cez voľby došlo k výmene vlády, takže sme to už my nestihli spraviť, ale vám garantujem, že keby sme boli pokračovali vo vládnutí, tak je to už dávno spravené. Keďže táto vláda ani žiadne dobré myšlienky z minulosti absolútne nepreberá a všetko ruší, ale zas sama nerobí nič, tak sme už po druhýkrát sa rozhodli tento zákon do parlamentu sem pridať. To nie je prvýkrát. Už je tu druhýkrát. Druhýkrát vidím, aký záujem vzbudil u koaličných poslancov. Je to naozaj praktická vec. Odťažilo by sa obciam a mestám, zrýchlila by sa výstavba, zrýchlilo by sa plánovanie, zrýchlilo by sa čerpanie eurofondov. Jednoducho by sa zjednodušil a zlepšil život ľudí žijúcich v našich obciach a mestách a jednoducho vidíte, títo ľudia tu budú sedieť alebo ani nesedieť a keď aj sedieť, tak robiť všetko preto, len aby tu robili deštrukciu a tárali tu. Oni furt niečo z minulosti. Ja som ešte nepočul v tomto pléne pri konkrétnej odbornej veci, že by sa diskutovalo zo strany koalície k faktom, ale vždy tu tárajú, čo bolo pred piatimi alebo desiatimi rokmi, lebo k pointe veci sa nevedia vyjadriť. Žiaľ, to je ich obraz. Ďakujem veľmi pekne.
Paška, Pavol, predseda NR SR (2014-07-11):
(Hlasovanie.) 130 prítomných, 107 bolo za, 23 sa zdržalo. Schválili sme uznesenie. Pani poslankyňa Hufková uvedie hlasovanie o návrhu uznesenia k správe o stave a vývoji finančného trhu za rok 2013. Je to tlač 1021. (Hlasovanie o návrhu uznesenia k Správe o stave a vývoji finančného trhu za rok 2013 , tlač 1021.)
Laurenčík, Milan, podpredseda NR SR (2022-03-18):
Vyhlasujem všeobecnú rozpravu za skončenú. Chce navrhovateľ zaujať stanovisko? Nie. Pán spravodajca? Takisto nie. Ďakujem vám obom a prerušujem rokovanie o tomto bode programu. Ďalším bodom programu je prvé čítanie o návrhu poslancov Národnej rady Slovenskej republiky Mariana Kotlebu, Rastislava Schlosára, Mareka Kotlebu a Stanislava Mizíka na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov . Návrh zákona má tlač 905, návrh na jeho pridelenie na prerokovanie výborom je v rozhodnutí č. 948. Dávam teraz slovo poslancovi Markovi Kotlebovi, aby návrh zákona uviedol. Nech sa páči.
Tomanová, Viera, poslankyňa NR SR (2013-09-12):
Ďakujem pekne, pani predsedajúca. Pani podpredsedníčka, ja úprimne poviem, že som prekvapená vašimi vystúpeniami, ale z tohto vášho vystúpenia je absolútne jasné, že v danej problematike nemáte jasno. A preto by som odporúčala, aby ste si naštudovali túto problematiku, aby ste si uvedomili jednu podstatnú vec, že tento zákon nie je len pre zamestnancov, predovšetkým, áno, pre nich je, lebo tých je aj ďaleko viacej, nakoniec, ale je aj pre zamestnávateľov a ochraňuje tých slušných zamestnávateľov, ktorí podmienky dodržiavajú a ktorí sa slušne správajú voči tým, ktorí majú záujem podliezať nejako túto hranicu. Takže bola by som veľmi rada, keby ste si to najskôr naštudovali a potom k tomu vystúpili. Ja odporúčam, aby aj pán poslanec Brocka sa viacej venoval medzinárodným dohovorom Medzinárodnej organizácie práce v danej veci a vôbec aj problematike, ako je prezentovaná. Ďakujem.
Vons, Peter, poslanec NR SR (2021-06-24):
Ďakujem. V rozprave vystúpil jeden poslanec, pán Miloš Svrček. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3, písm. c) zákona o rokovacom poriadku prerokovať predložený návrh zákona v druhom čítaní.
P. Paška, predseda NR SR: (2006-12-06):
(Hlasovanie.) 142 prítomných, 84 za, 5 proti, 53 sa zdržalo. Konštatujem, že sme postúpili uvedený návrh zákona do tretieho čítania. Pristúpime k tretiemu čítaniu . Otváram preto rozpravu v treťom čítaní. Keďže sa do rozpravy nik neprihlásil, uzatváram rozpravu. A budeme hlasovať o návrhu ako o celku s odporúčaním...
Susko, Boris, poslanec NR SR (2023-05-18):
Pán predseda, dajte, prosím, hlasovať o návrhu zákona ako celku s odporúčaním gestorského výboru schváliť.
Zemanová, Anna, poslankyňa NR SR (2019-10-15):
Ďakujem pekne za slovo. To sú v podstate malé kroky s veľkými dopadmi. Hovoríme tu naozaj o klimatickej zmene. A keď sa ukončí spaľovanie, výroba elektriny z uhlia v Hornonitrianskych baniach, tak môžme hovoriť v rámci štatistiky, že Slovensko je na tom dobre. Samozrejme, to už nebude platiť v nejakých iných regiónoch a z dôvodu iných zdrojov znečistenia. Ale ten systém, ktorý je v súčasnosti zavedený ako podpora spaľovania uhlia na výrobu elektriny, je tu ešte stále, je živý. A myslím si, že je potrebné postupnými krokmi dať jasne najavo aj zo strany vládneho zákona, že proste táto situácia končí a že rok 2023 je definitívny. A toto, prijatím pozmeňujúceho návrhu, ktorý predkladáme spolu s kolegom Karolom Galekom, je vlastne taká ukážka reálnej snahy, reálnej vôle Slovenska, spoločenskej objednávky ukončiť, ukončiť podporu výroby uhlia, výroby energie z uhlia. Ďakujem pekne, Karol, za prezentáciu nášho návrhu.
Kotleba, Marian, poslanec NR SR (2022-03-15):
Ďakujem kolegom za faktické poznámky a ešte raz dávam do pozornosti uznesenie Martina Beluského o vyhlásenie referenda za vystúpenie Slovenskej republiky z NATO. Vážení členovia vládnej koalície, veď nemôžte sa brániť vôli národa, ak obyvateľstvo, ak národ jednoducho v referende by rozhodli chceme zostať v NATO, kolega Beluský povedal, a musíme sa k tomu pripojiť aj my, že áno, výsledky referenda, výsledky vôle národa budeme musieť, aj keď sa nám nebudú musieť páčiť alebo nebudú možno páčiť, budeme musieť rešpektovať, akceptovať. A na druhej strane, ak národ, ak obyvatelia sa v referende rozhodnú, že áno, nechceme sa zapájať do žiadnej vojny, chceme si kľudne žiť, chceme mať svoju prácu, venovať sa svojim rodinám a neriešiť žiadnu vojnu, žiadne rakety, žiadne proste ohrozenia ani to, že nám vypadne elektrika a nebudeme mať ako kúriť, a rozhodnú sa pre vystúpenie z NATO, tak potom vy budete musieť taktiež toto rozhodnutie, aj keď sa vám možno páčiť nebude, rešpektovať. Ale nebráňme ľuďom, nebráňme občanom, aby tento nástroj do rúk dostali, aby svoju vôľu vyjadriť mohli, a keď tu v pléne, či už z úst pána ministra, alebo vládnych poslancov zaznelo, že ľudia chcú zostať v NATO a že všetky európske krajiny, teraz ešte aj tie, ktoré nie sú v NATO, sa pridávajú, takže to je nezmysel, tak potom sa nemáte čoho báť, potom sa nemáte čoho báť, nechajte ľudí hlasovať a podľa hlasovania uvidíme. Takže ešte raz, referendum za vystúpenie z NATO nie je nič iné, len to, aby národ, aby obyvateľstvo dostalo možnosť sa slobodne vyjadriť na túto vážnu tému. Ďakujem pekne.
Faič, Vladimír, poslanec NR SR (2023-06-21):
Ďakujem za slovo. Pán poslanec Viskupič, určite nám je všetkým jasné, že bez ekonomického rastu a teda tvorby zdrojov nie je možné riešiť ostatné verejné politiky a štát vlastne neplní potom svoje funkcie. Ale my predsa, vy to môžete síce hovoriť, ale my s tým nikdy nebudeme súhlasiť, ak sa preruší súvzťažnosť ekonomického rastu s rastom životnej úrovne, a to cenová nestabilita je takým prvkom, tak my nikdy nemôžme povedať, že nebudeme nič robiť okolo toho. Jednoducho to sú, to sú zákonitosti, to sú veci, ktoré treba používať, či už s ekonomickými nástrojmi, alebo politickými nástrojmi. A takým politickým nástrojom napríklad je, že sme predkladali mnohé návrhy uznesení, ktoré mali doniesť do tohto pléna komplexné návrhy jednotlivých ministerstiev k rôznym veciam, napríklad aj k nežiaducemu cenovému vývoju teraz v tejto situácii. Ale čo sa stalo? Vy pretože nerešpektujete a neberiete do úvahy, že parlament má aj nejakú kontrolnú funkciu, ste zmietli zo stola zakaždým, bývalá vládna koalícia, všetky naše návrhy, ktoré boli. No ako sa potom môže dostať do tohto najvyššieho orgánu štátu niečo, čo má hovoriť o tom, aký je vývoj? Tak preto sme prišli s tým a ja oceňujem kolegov, že uskutočnili rad rokovaní so všetkými, s ktorými to bolo treba urobiť, a prišli sme s novelou zákona o cenách, ktoré bude teda hovoriť, aké sú povinnosti ministerstva financií, čo musí urobiť, čo musí urobiť vláda a čo musí urobiť parlament. Ak je nežiaduci cenový vývoj a do parlamentu, nech je v akomkoľvek zložení, príde jedna analýza, tak každý poslanec bude rozmýšľať, čo s tým.
Lučanský, Adam, poslanec NR SR (2024-09-25):
Vážené dámy a páni, predkladáme návrh zákona, ktorým sa mení a dopĺňa zákon o ochrane, podpore a rozvoji verejného zdravia a o doplnení ďalších zákonov. Návrh zákona ruší plošnú povinnosť na získanie osvedčenia o odbornej spôsobilosti na výkon epidemiologicky závažných činností pri výrobe, manipulácii a uvádzaní do obehu potravín a pokrmov. Táto povinnosť sa prenáša na prevádzkovateľa, ktorý je povinný zabezpečiť minimálne jednu osobu, ktorá takýmto osvedčením odbornej spôsobilosti disponuje. Týmto sa výrazne zefektívni zamestnávanie nekvalifikovaných osôb a pomôže obsadiť voľné pracovné miesta v ubytovacích zariadeniach a zariadeniach verejného stravovania, ktoré podľa prieskumu Asociácie hotelov a reštaurácií Slovenska sa v závislosti od sezóny pohybujú od 5- do 10-tisíc. Nedostatok pracovnej sily sa výrazne prejavuje počas letnej a zimnej turistickej sezóny, kedy rastú potreby zvyšovania počtu zamestnancov, predovšetkým v povolaniach s nízkou mierou, z nízkej miery kvalifikácie, zamestnávatelia tak sú odkázaní na zamestnávanie nekvalifikovaných zamestnancov. Požiadavky na získanie osvedčenia o odbornej spôsobilosti na výkon epidemiologicky závažných činností pri výrobe, manipulácii a uvádzaní do obehu potravín a pokrmov je však z časového a obsahového hľadiska náročný na zvládnutie a predstavuje výraznú prekážku pri zabezpečení zamestnancov v týchto zariadeniach. Ďakujem.
D. Lipšic, podpredseda vlády a minister spravodlivosti SR: (2004-06-17):
Prijatie uvedeného právneho predpisu predstavuje plnenie záväzkov Slovenskej republiky vyplývajúcich z jej členstva v Európskej únii. Vykonávajú sa ním splnomocňujúce ustanovenia, nariadenia Rady Európskych spoločenstiev z 8. októbra 2001 o stanovách európskej spoločnosti a ustanovenia smernice Rady z roku 2001, ktorou sa dopĺňajú stanovy európskej spoločnosti v súvislosti s účasťou zamestnancov na riadení. Vzhľadom na vzájomnú prepojenosť týchto dvoch komunitárnych aktov je nevyhnutné, aby ich prebratie nastalo v jednom právnom predpise. Nariadenie a návrh tohto zákona upravujú založenie a riadenie európskej spoločnosti, obchodnej spoločnosti s európskou dimenziou, pri ktorej sa odstraňujú prekážky vznikajúce v dôsledku rozdielov vo vnútroštátnych právnych úpravách práva obchodných spoločností. Európska spoločnosť sa považuje za akciovú spoločnosť založenú podľa európskeho práva, pričom doplnkovo sa využíva na úpravu jej vzťahov vnútroštátny právny poriadok. Dovoľte mi ešte v rámci úvodného slova jednu korekciu, pretože vznikli pochybnosti ohľadom prekladu nariadenia rady, či má ísť o akciovú spoločnosť alebo spoločnosť s ručením obmedzením. Musím povedať, že je zrejmé, úplne zrejmé, že ide o akciovú spoločnosť a pôvodný preklad nariadenia Rady bol nesprávny. Mám tu so sebou už revidovaný preklad, kde sa hovorí o akciovej spoločnosti. Ale spomeniem z originálu, kde sa upravuje právna forma v jednotlivých krajinách: v Nemecku je to die Aktiengesellschaft, úplne jasné – akciová spoločnosť, vo Francúzsku la société anonyme – akciová spoločnosť, v Spojenom kráľovstve public companies limited by shares – z toho asi vznikol ten nešťastný preklad, ktorý je nesprávny, a chcel by som veľmi jasne zdôrazniť, že ide bez akýchkoľvek pochybností o akciovú spoločnosť. Ďakujem, pán predseda.
Laššáková, Jana, podpredsedníčka NR SR (2014-10-31):
Na vystúpenie pani poslankyne s faktickými poznámkami páni poslanci Huba, Matovič a Bugár. Končím možnosť prihlásiť sa s faktickými poznámkami. Nech sa páči, pán poslanec Huba.
Danko, Andrej, predseda NR SR (2016-06-14):
Ďakujem. Otváram všeobecnú rozpravu. Do rozpravy som dostal dve písomné prihlášky. Prihlásil sa pán poslanec Žarnay a pán poslanec Gröhling. Nech sa páči, pán poslanec Žarnay.
Jurinová, Erika, podpredsedníčka NR SR (2015-10-02):
Ďakujem pekne, pán poslanec. Na vaše vystúpenie je päť faktických poznámok. Uzatváram možnosť prihlásiť sa. Nech sa páči, pani poslankyňa Žitňanská.
Zmajkovičová, Renáta, podpredsedníčka NR SR (2013-10-28):
Ďakujem, pani spravodajkyňa. Otváram rozpravu. Do rozpravy som nedostala žiadnu písomnú prihlášku. Otváram rozpravu ústnu. Pán poslanec Hlina. Uzatváram možnosť prihlásiť sa do rozpravy ústne. Nech sa páči, pán poslanec. (Reakcie z pléna.) Pán poslanec Mikloško? Áno. Pán poslanec Poliačik? Uzatváram možnosť prihlásiť sa do rozpravy. Traja. Pán poslanec Hlina ako prvý.
Kollár, Boris, predseda NR SR (2022-10-18):
S ďalšou faktickou pán poslanec Baránik.
M. Jureňa, minister pôdohospodárstva SR: (2007-03-21):
Vládny návrh upravuje podmienky na získanie odbornej spôsobilosti pre osoby, ktoré predávajú prípravky na ochranu rastlín konečnému spotrebiteľovi v Slovenskej republike, a zosúlaďuje ich s ustanoveniami smerníc 74/556/EHS a 74/557/EHS. Zároveň sa vládnym návrhom zákona do právneho poriadku Slovenskej republiky preberajú ustanovenia smernice Rady 91/414/EHS o uvádzaní prípravkov na ochranu rastlín na trh a upravujú sa podmienky na získanie odbornej spôsobilosti pre konečných užívateľov prípravkov na ochranu rastlín a iných prípravkov. Aktualizujú sa a spresňujú podmienky ochrany údajov v dokumentačných súboroch, v údajoch pre účinné látky a prípravky na ochranu rastlín podľa požiadaviek smernice Rady 91/414. Vládny návrh zákona je v súlade so zistením Misie Potravinárskeho a veterinárskeho úradu – Dublin v oblasti prípravkov na ochranu rastlín konanej 4. až 8. apríla 2005 v Slovenskej republike. Vážený pán predsedajúci, vážené pani poslankyne, vážení páni poslanci, vzhľadom na to, že prebratím príslušných právne záväzných aktov Európskych spoločenstiev do právneho poriadku Slovenskej republiky sa dosiahne úplná zlučiteľnosť s právom Európskych spoločenstiev a Európskej únie, a na potrebu zavedenia tohto vládneho návrhu zákona do praxe obraciam sa na vás so žiadosťou o jeho prerokovanie a odporučenie na jeho prerokovanie v Národnej rade Slovenskej republiky v druhom čítaní. Ďakujem za pozornosť.
Laurenčík, Milan, podpredseda NR SR (2022-02-11):
Na faktické poznámky bude teraz reagovať pán poslanec Matúš Šutaj Eštok.
Hrnčiar, Andrej, podpredseda NR SR (2016-10-19):
Reakcia na faktické poznámky pán poslanec Krajniak.
Budaj, Ján, minister životného prostredia SR (2020-07-09):
Ďakujem za doplňujúcu otázku. No je to závažný plán. Minister pôdohospodárstva deklaruje naďalej túto víziu, on sám robí opatrenia v Štátnych lesoch, ktoré si predsavzal na ozdravenie vzťahov a na zlepšenie kondície slovenských lesov, a, samozrejme, toto prevedenie na prvom mieste práve v národných parkoch určite chceme zrealizovať. Ale ako som už zdôraznil, aj po prevedení všetkých pozemkov Štátnych lesov pod ministerstvo životného prostredia ostáva ten veľmi ťaživý, ťaživé dedičstvo minulosti, že sa totiž reštituovalo aj v národných parkoch, ľuďom sa nevyplatili odmeny, alebo teda ich, ich majetkové nároky. Vzniká tam fatálna kolízia záujmov, pretože tí majitelia chcú ťažiť, štátna ochrana chce chrániť. Ako viete, sme v infringemente napríklad kvôli ochrane, ochrane hniezdiť hlucháňa a tam vidíme, že kam tieto nevyjasnené záujmy alebo nedohodnuté záujmy viedli a vedú. Trvá to už desiatky rokov, ja chcem veriť, že aj vďaka dobrej spolupráci s ministerstvom pôdohospodárstva a s pánom ministrom Mičovským my s touto, fatálnym konfliktom ochranári verzus lesníci pohneme a naozaj urobíme opatrenia, aby víťazom bola slovenská príroda.
Kočiš, Eduard, poslanec NR SR (2022-02-08):
Veľmi pekne ďakujem za slovo, pán predsedajúci. Pán kolega Borguľa, tvrdíte, že zjednodušenie územného plánovania bude na prospech občanov a nielen na prospech nejakej elitnej skupinky investorov, ktorú v tomto zákone nejakým spôsobom cítim, že tento zákon je viac-menej šitý takouto ihlou. Podľa vás nebude po zmene tejto legislatívy možnosť legalizácie čiernych stavieb, tak ako je to teraz. No podľa mňa, keď sa čierne stavby dali legalizovať v minulosti, určite si možní legalizátori čiernych stavieb nájdu aj v tomto návrhu zákona nejakú cestičku, či už bude kratšia, alebo dlhšia, ako by mohli túto čiernu stavbu zlegalizovať. Čiže v tomto nie celkom zdieľam váš názor. Tvrdíte, že táto legislatíva bude zásadne pre ľudí. No ak by ale bola táto legislatíva robená zásadne pre ľudí, tak ako povedal kolega Faič, naozaj sú tu ohromné pripomienky zo Združenia miest a obcí Slovenska, ktoré, si myslím, naozaj poznajú to svoje územné plánovanie. Netvrdím, že každá jedna maličká obec má územné plánovanie zriadené alebo sa vôbec niečím takým zaoberá, ale samotné Združenie miest Slovenska, to už sa nebavíme naozaj o maličkých obciach, ale bavíme sa o mestách, tie naozaj majú značné pripomienky k tomuto predkladanému návrhu zákona, ktorý tuná predstavil pán podpredseda vlády Holý. Tvrdíte, že obecné či možno aj miestne úrady, stavebné úrady častokrát robili obštrukcie a častokrát nevydávali povolenia v tak priľahlom alebo príslušnom horizonte, ako by sa od nich očakávalo. A tvrdíte zároveň, že ak sa vytvorí tých osem krajských úradov, tak tieto veci zmiznú. Budem tomu veriť, ale naozaj tento zákon ma o tom zatiaľ veľmi nepresvedčil.
R. Madej, poslanec: (2006-03-16):
Pán predsedajúci, mám splnomocnenie gestorského výboru, aby sme predmetný návrh ústavného zákona postúpili do tretieho čítania ihneď.
Laššáková, Jana, podpredsedníčka NR SR (2013-06-05):
Pán poslanec, chvíľku, prepáčte. Pán poslanec Mičovský ako predkladateľ, poprosím vás, aby ste si sadli na svoje miesto. Teraz som si to všimla, ospravedlňujem sa. Takže nech sa páči, zaujmite miesto určené pre navrhovateľov. Nech sa páči, pokračujte, pán poslanec.
Bugár, Béla, podpredseda NR SR (2016-09-23):
Ďalej v rozprave vystúpi pán poslanec Krajniak, nie je tu. Pani poslankyňa Verešová, tiež tu nie je. Pán poslanec Vašečka, tiež tu nie je. Takže teraz otváram možnosť prihlásiť sa ústne do rozpravy. Pýtam sa, kto sa hlási ústne? Konštatujem, že nikto. Vyhlasujem možnosť sa prihlásiť do rozpravy ústne za skončenú a zároveň vyhlasujem rozpravu za skončenú. Nech sa páči, pán navrhovateľ, môžte sa vyjadriť k rozprave.
Šimečka, Michal, podpredseda NR SR (2024-01-18):
Pán premiér, ukončili ste svoje vystúpenie? Položí... alebo ešte budete pokračovať? (Reakcia premiéra.) Dobre. Tak v tom prípade pán poslanec Lešo má doplňujúcu otázku. Nemá, ďakuje. Takže ideme na ďalšiu otázku, ktorá je od pána poslanca Gogu, a znie: „Pán predseda vlády, viete nám priblížiť, čo bude úlohou pána poslanca Kotlára ako splnomocnenca pre prešetrovanie manažmentu počas pandémie COVID-19?“ Prosím, pán premiér.
Makúch, Jozef, guvernér Národnej banky Slovenska (2016-05-17):
Vážený pán predseda, vážené panie poslankyne, páni poslanci, dovolím si odpovedať na otázky. Prvá otázka, otázka pána Buriana. Ernst & Young mal všetky informácie, mal prístup ku všetkým podkladom, ktoré v banke máme. Čiže Ernst & Young vedel, prečo robí správu tak, ako robí, a správa je prílohou Ernst & Young-u, čiže aj audítorský výrok. Pokiaľ ide o financovanie prípadných nákladov, keďže Národná banka Slovenska nie je napojená na štátny rozpočet, ale si tvorí rozpočet sama, nemá problém zabezpečiť prípadné financovanie nejakých podobných, nejakých podobných, keď by nastali, neplánovaných výdavkov, veľmi promptne rozhodnutím Bankovej rady. Čiže nie je potrebné viazať peniaze na... (Prerušenie vystúpenia predsedajúcim.)
Sulík, Richard, predseda NR SR (2011-07-08):
Ďakujem. Do rozpravy sa prihlásili písomne traja rečníci: pán poslanec Sidor, pán poslanec Jakab a pán poslanec Muránsky. Nech sa páči, pán Sidor, máte slovo.
Kolíková, Mária, poslankyňa NR SR (2023-11-23):
96. Pán minister, ja z tých všetkých dôvodov, ku ktorým tu budeme sa vyjadrovať asi do noci, keď si myslím, že bolo by určité štandardné a rešpektujúce, demokracia a opozícia by sme o tom rokovali do normálnych hodín a zajtra pokračovali ďalej v rokovaní, toto je zjavné, že chcete to rýchlo spláchnuť a nedať ani priestor poriadne diskutovať, tak ste sa poprihlasovali, aby do večerných hodín o tom poriadne ani nemohla byť debata, takže naozaj celý tento priebeh je takou fraškou toho, čo, o čom by mal byť aj proces vážneho odvolávania ministra v demokratickej spoločnosti. To je prvá vec. Ja považujem ale za ten kľúčový, najpádnejší dôvod, prečo vy by ste mali naozaj odísť z vašej funkcie, že ste sa vyhrážali sudcom trestným stíhaním. Dám bokom to disciplinárne stíhanie a, lebo to nie je vaša kompetencia, to je Najvyšší správny súd a iné orgány majú oprávnenie vôbec podať návrh. Ale vy ste sa vyhrážali sudcom trestným stíhaním. Ste šéfom rezortu, pod ktorým je Policajný zbor, to znamená, ktorý práve vyšetruje trestné činy, vznáša obvinenia a vy ste sa sudcom vyhrážali trestným stíhaním. A za to ste sa ani neospravedlnili. Za toto, keď ste urobili ako minister, považujem za veľmi vážny prešľap a toto je kľúčový dôvod, okrem iných, prečo by ste mali z tejto funkcie odísť. Aha, teraz už iba zopár slov, mám málo času, tragické úmrtia či už pána Krivočenka alebo generála Lučanského sa používajú vtedy, keď nie sú argumenty. Použil to premiér, používate to vy a ja keď budem mať priestor, tak sa k tomu aj vyjadrím, ale k obvinené... (Prerušenie vystúpenia časomerom.)
Žitňanská, Jana, poslankyňa NR SR (2020-03-25):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre hospodárskej záležitosti a Výboru Národnej rady Slovenskej republiky pre sociálne veci. Ďalej, aby za gestorský výbor určila hlasovaním Výbor Národnej rady pre sociálne veci a aby predmetný návrh zákona výbory prerokovali ihneď po prerušení schôdze Národnej rady Slovenskej republiky vrátane gestorského výboru.
P. Minárik, poslanec: (2007-11-30):
Druhá moja poznámka. Vy ste z môjho výboru a neviem, či ste ma včera počúvali. Hovorili ste o tom, ako je tento rozpočet postavený v prospech občana. Samozrejme, že v prospech občana, ako ináč. Mňa by len veľmi zaujímalo v tej súvislosti, ktorú som popisoval včera o tendroch, ktoré vyhlasovateľ sám nahodnotil na 770 mil. a predražili ho o 418 mil., ako je to v prospech občana? Určite je to v prospech niektorého konkrétneho občana alebo možno malej skupiny a ja by som bol veľmi rád, kebyže to zistíte, kto to je, a kebyže mi ho pomenujete.
Krajčí, Marek, minister zdravotníctva SR (2020-06-05):
Ďakujem veľmi pekne za slovo. Vážený pán predsedajúci, vážené panie poslankyne, páni poslanci, vzhľadom na výskyt ochorenia COVID-19 a súvisiacu krízu v oblasti verejného zdravia, epidemiologický vývoj ochorenia, ako aj dodatočné zdroje, ktoré členské štáty Európskej únie, zdravotnícke zariadenia, hospodárske subjekty a iné relevantné strany potrebujú s cieľom zabezpečiť hladké fungovanie vnútorného trhu, vysokú úroveň ochrany verejného zdravia a bezpečnosti pacientov v oblasti zdravotníckych pomôcok a s cieľom zaručiť právnu istotu a zabrániť prípadnému narušeniu trhu, sa nariadením Európskeho parlamentu a Rady číslo, teda z roku 2020 číslo 561 odložilo uplatňovanie niektorých ustanovení nariadenia Európskeho parlamentu a Rady č. 745/2017 o jeden rok. Stalo sa to 23. apríla. Odložil sa tak aj dátum zrušenia smerníc 90/385/EHS a 93/42/EHS. Účelom teda tohto návrhu je prijatie nevyhnutných úprav vzhľadom na posunutie uplatniteľnosti nariadenia Európskej únie z roku 2017 číslo 745 a zabezpečenie kontinuity právnej úpravy do 26. mája 2021 tak, ako to bolo odložené. Inými slovami. My sme potrebovali už našu legislatívu, ktorá bola nastavená na túto zmenu, v podstate vrátiť pred tým, ako sa zrealizovala, nakoľko Európska komisia sa rozhodla, že celé to ustanovenie a to, čo malo začať platiť od 27. mája, sa posúva o rok. Takže preto sme vlastne museli znova prepracovať všetky veci, vypracovať takýto návrh zákona, ktorým v podstate pokračujeme v tom stave, v akom sme šli do 27. mája. Vážený pán predseda, vážené panie poslankyne, vážení páni poslanci, verím, že predložený návrh zákona podporíte. Ďakujem pekne. (Potlesk.)
Kuffa, Štefan, poslanec NR SR (2014-06-26):
Vážený pán predseda, kolegyne, kolegovia, dovoľte mi niekoľko slov. Keď Dodo nás teda tak vyzval, tak prosím, môžeš reagovať teraz ty na mňa, ale to je takisto, je to, Dodo, v tej istej rovine v pohľade k stromom. Tak ako keby ja som mal zlý vzťah k prírode, k stromom, že teraz by som vypílil všetky lesy. Není to o tom a tiež si ma nepochopil. A ja s tými bilbordmi tuná súhlasiť nemôžem a ani nebudem. A nemá to taký veľký vplyv a není to ani taká zbraň v rámci predvolebnej kampane. Prevažná väčšina, ešte raz to zopakujem, miest a obcí je bez bilbordovej kampane v komunálnych voľbách. Jaká silná zbraň?! A to, že tie bilbordy tuná naozaj špatia túto krajinu, to ti na druhej strane nevadí? V poli, v roli a kde-kade, okolo ciest je plno bilbordov. To ti nevadí, vidíš. Takisto jak vy ste ma postavili do tej roviny, že ako keby mne vadili stromy. Naopak, milujem aj prírodu, aj lesy, rovnako je to tak. A bilbordy nemajú taký negatívny dopad a vôbec sa neobávam toho, že by to súviselo s komunálnymi voľbami. Vôbec to nesúvisí. V malých obciach nie. Možno to môže byť taká Bratislava, Košice, Žilina, ja neviem, Banská Bystrica alebo, ja neviem, Zvolen a podobne, ale v malých obciach určite nie. S týmito bilbordmi treba robiť poriadok, lebo aj keď ako šofér, a prevažná väčšina z nás sme tuná aj vodiči, rozptyľuje to človeka. A zakaždým a neviem aké bilbordy. Áno, aj tá reklamná kampaň má silný vplyv na každého človeka. Je to médium, či si to priznávame alebo nie. Či už v komunálnych, alebo parlamentných, alebo akýchkoľvek voľbách, naozaj veľakrát ľudia sa rozhodujú na základe reklamy. Ale má to mať aj ladu aj skladu, má to mať aj svoj poriadok. A mne sa toto nepáči v tej našej krajine, jak my sme oblepení samými plagátmi. A keď to vidím aj v Bratislave tuná, a jeden plagát prelepený cez druhý, samé franforce sú, nehovoriac o tých víchriciach a tých živelných pohromách, ktorým je Slovensko v posledných rokoch vystavované, a keď prejde taká veterná smršť našou krajinou, ako to vyzerá. Taký bilbord keby zasiahol kohokoľvek z nás, alebo, ja neviem, aj možno nejakého člena rodiny alebo kohokoľvek a zranil, alebo nebodaj usmrtil, kto by si to želal? Treba robiť s tým poriadok. A ja tento návrh zákona v prvom čítaní podporím, len dúfam, že tam nevpašujete veci, tak ako to bolo v tom predchádzajúcom zákone pri tých invazívnych rastlinách. Ďakujem za pozornosť.
Hort, Milan, podpredseda NR SR (2010-12-03):
Pán poslanec Jarjabek, nech sa páči.
B. Bugár, podpredseda NR SR: (2005-12-08):
Ľ. Navrátilová, poslankyňa: Ďakujem za slovo. (Reakcia z pléna.)
P. Hrušovský, predseda NR SR: (2003-09-09):
Páni poslanci, dávam návrh. Predpokladám, že rozprava k tomuto bodu programu bude dlhšia ako do 16.00 hodiny, kedy by sme mali o prerokovaných návrhoch hlasovať, či nepristúpime teraz k hlasovaniu a po odhlasovaní prerokovaných bodov by sme pokračovali v rozprave. Je všeobecný súhlas s takýmto návrhom? Ďakujem pekne za podporu. Prerušujem rokovanie o tomto bode programu. Pán spoločný spravodajca, prosím, aby ste zaujali miesto v rokovacej sále. A požiadam pána poslanca Minárika, ktorý bol spravodajcom k prvému vládnemu návrhu zákona, ktorého predkladateľom bol podpredseda vlády pán Mikloš. Prosím neprítomných pánov poslancov v rokovacej sále,  ale prítomných v budove Národnej rady, aby sa dostavili do rokovacej sály, pristúpime k hlasovaniu. Nech sa páči, pán poslanec Minárik, prosím, uvádzajte jednotlivé návrhy na hlasovanie.
P. Paška, predseda NR SR: (2007-02-02):
Kolegovia, naozaj je to také ťažké pokúsiť sa aj vtedy, keď nesúhlasíte, normálne počúvať, ako sme to robili aj my pri vašich vystúpeniach? Ďakujem pekne.
Jurinová, Erika, podpredsedníčka NR SR (2015-03-24):
Pán poslanec, na vaše vystúpenie sú dve faktické poznámky. Uzatváram možnosť prihlásiť sa s faktickou. Nech sa páči, pán poslanec Fronc.
Bugár, Béla, podpredseda NR SR (2018-11-28):
Dobrý deň vám prajem. Otváram druhý rokovací deň 38. schôdze Národnej rady Slovenskej republiky. O ospravedlnenie svojej neúčasti na dnešnom rokovaní požiadala pani podpredsedníčka Lucia Ďuriš Nicholsonová a poslankyňa Jana Cigániková. Na zahraničnej pracovnej ceste je ešte pani poslankyňa Veronika Remišová. Včera sme začali akurát bod návrh skupiny poslancov na prijatie uznesenia Národnej rady Slovenskej republiky k dokumentu OSN Globálny pakt o bezpečnej, riadenej a legálnej migrácii (tlač 1233). A pán poslanec Paška, navrhovateľ, ešte nedokončil svoje vystúpenie, nech sa páči, dávam slovo. (Pokračovanie rokovania o návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k dokumentu OSN Globálny pakt o bezpečnej, riadenej a legálnej migrácii , tlač 1233.)
Nicholsonová, Lucia, podpredsedníčka NR SR (2016-05-20):
Kolegyne, kolegovia, vyhlasujem všeobecnú rozpravu za skončenú. Chcem sa opýtať pána navrhovateľa, či chce zaujať stanovisko záverečným slovom? Nech sa páči.
Gyimesi, Juraj, poslanec NR SR (2020-07-23):
Ďakujem pekne za slovo, pán kolega. Ja viem, že vy máte dnes oslavu Matovičovej diplomovky, ale v tejto súvislosti ma ešte napadli alebo napadla jedna vec, a to všetci budeme asi súhlasiť, že Émile Zola je literát svetového významu, predstavte si, že prepadol z literatúry. Najslávnejší maďarský básnik Petöfi Sándor prepadol z maďarského jazyka. Albert Einstein prepadol z matematiky. Nechcem tým tvrdiť ešte pred tým, než ma začnete hejtovať, že Igor Matovič dosiahne týchto výšin, ale dovoľte mi jednu asociáciu, že napriek takejto diplomovej práci verím v to, že Igor Matovič dosiahne v slovenskej politike to, čo si predsavzal, a zanechá v nej takú stopu, ako zanechali títo velikáni vo svetovej literatúre alebo v matematike. Verím v to, že Igor Matovič v slovenskej politike dosiahne minimálne toľko. Ďakujem pekne.
Laurenčík, Milan, podpredseda NR SR (2020-09-02):
Pán poslanec Ľubomír Vážny.
Burian, Jozef, poslanec NR SR (2019-12-03):
Ďakujem, vážený pán predsedajúci. Vážené kolegyne, kolegovia, prosím, pán predsedajúci, dajte hlasovať o návrhu rozpočtu Sociálnej poisťovne na rok 2020 a výhľad na rok 2021 a 2022, tak ako je v uznesení k rozpočtu Sociálnej poisťovne.
Sulík, Richard, predseda NR SR (2011-03-22):
Ďakujem. Traja rečníci sa prihlásili s faktickými poznámkami. Pán poslanec Burian.
Blahová, Natália, poslankyňa NR SR (2011-05-24):
Ďakujem pekne. V rozprave odzneli dva procedurálne návrhy. Poprosím, pán predseda, dajte hlasovať o návrhu nepokračovať v rokovaní o návrhu zákona.
Danko, Andrej, predseda NR SR (2019-09-13):
Ďakujem. O slovo požiadal navrhovateľ.
Bugár, Béla, podpredseda NR SR (2017-10-11):
Prezentujme sa a hlasujme o skrátení lehoty. (Hlasovanie.) Prítomných 138 poslancov, za 86, proti 25, zdržalo sa 26 poslancov, 1 nehlasoval. Návrh bol schválený. Nech sa páči, môžme pristúpiť k hlasovaniam.
Laurenčík, Milan, podpredseda NR SR (2021-02-03):
Ďalším písomne prihláseným rečníkom je pán poslanec Milan Mazurek, ktorému v tejto chvíli odovzdávam slovo, nech sa páči.
Oravec, Ján, poslanec NR SR (2023-05-05):
Ďakujem pekne. Pán kolega Blanár, ja neviem o tom, že by v slovenskom parlamente bola nejaká anarchistická strana, ktorá by hovorila, že štát nemá robiť nič a nemá prijímať žiadne zákony a nemá zasahovať, ani taká asi na Slovensku nie je, si myslím. To, čo hovoríme my, je, že štát má prijímať pravidlá pre ľudí a pre podnikateľov, ktoré sú čo najjednoduchšie a tie, ktoré sú už existujúce, tie by mal zjednodušovať. A tam si myslím, že sa aj zhodneme dokonca v tomto. Tam, kde sa asi nezhodneme, je, že štát by mal zasahovať vždy, keď si politici povedia, že je tu nejaké zlyhanie trhu a ideme ho opraviť. Ja som vám tu s kolegom teda Viskupičom povedal dve vážne, dva vážne faktory, ktoré nie sú otázka trhu, ale štátu. Tým prvým je Európska centrálna banka, ktorá nie je komerčný subjekt, ale je subjekt verejného sektora, a tým druhým sme my, bohužiaľ, Národná rada Slovenskej republiky, ktorá na každé jedno zjednodušenie a zníženie nákladov pre podnikanie prijme ďalších 10 zákonov, ktoré podnikateľom náklady zvýšia. Preto by som bol rád, keby sme sa možno zhodli, že pri takýchto diskusiách by politici mali vysielať ľuďom signál, že aj oni sú veľmi dôležití a sú oveľa mocnejší než my politici tuná v parlamente alebo vo vláde z hľadiska toho, že čo sa s cenami udeje. Spotrebiteľ, a teda občan, nejde voliť len 30. 9. v politike, ale ako spotrebiteľ volí každý jeden deň. Rozhoduje o existencii alebo neexistencii obchodníkov a podnikateľov a z tohto hľadiska má veľkú moc. Ak sa rozhodnú spotrebitelia, že do obchodu, ktorý má maslo a predáva ho za štyri eurá, nevkročia, tak ten obchod skončí. Ale, prosím, zdôrazňujme to všetci, že ľudia túto moc majú.
Hrušovský, Pavol, podpredseda NR SR (2010-10-12):
Ďakujem, pán minister. Poprosím teraz pána spoločného spravodajcu Kažimíra, aby informoval Národnú radu o stanovisku výboru, ktorému bol návrh zákona pridelený na prerokovanie. Nech sa páči, pán poslanec.
M. Číž, podpredseda NR SR: (2007-02-01):
Dobre, pani poslankyňa, nech sa páči.